बीईईओ ने अवकाश में पढ़ाई करा रहे निजी विद्यालयों की छुट्टी कराई
सरकारके स्कूलों में शीतकालीन अवकाश करने के बावजूद भी निजी विद्यालयों में पढ़ाई चल रही है।
इस पर ब्लॉक शिक्षा अधिकारी मनोज खुराना ने मंगलवार की सुबह निजी विद्यालयों में पहुंच कर विद्यालय संचालकों को लताड़ लगाते हुए छुट्टी करा दी। बीईईओ ने भविष्य में राजकीय अवकाश में विद्यालय नहीं खोलने के लिए संचालकों को पाबंद किया। उन्होंने कहा कि अवकाश में जो विद्यालय संचालित पाए गए तो उनकी मान्यता समाप्त कर दी जाएगी।
विद्यालय संचालकों के खिलाफ संभव हो सका तो पुलिस में भी मामला दर्ज कराया जाएगा। ब्लॉक प्रारंभिक शिक्षा अधिकारी मनोज खुराना ने बताया कि राज्य सरकार के आदेशों की अवहेलना करते हुए कस्बे में अवकाश में भी चल रहे आरके इंटरनेशनल, देहली दरवाजा स्थित सैनी आदर्श स्कूल, हरिकृपा स्कूल, विवेकानंद स्कूल, डीएन पब्लिक स्कूल, राधा रमण अकादमी स्कूल आदि विद्यालयों में मंगलवार की सुबह पहुंच कर अवकाश कराया।
hin_Deva hin_Deva hin_Deva hin_Deva